મેડિકલ,ડેન્ટલ અને આયુર્વેદિક,હોમિયોપેથી તથા નેચરોપેથી સહિતની નીટ આધારીત પાંચ બ્રાંચમાં પ્રવેશ માટે પ્રવેશ સમિતિ દ્વારા ઓનલાઈન રજિસ્ટ્રેશન બાદ જાહેર કરાયેલા મેરિટમાં 20557 વિદ્યાર્થીઓનો સમાવેશ કરાયો હતો. હાલ આયુર્વેદિક,હોમિયોપેથીની તમામ કોલેજોની મંજુરી ન આવી હોઈ હાલ મેડિકલ અને ડેન્ટલ માટે જ ઓનલાઈન પ્રવેશ ફાળવણી કરવામા આવી છે. જેમાં મોક રાઉન્ડ બાદ આજે પ્રથમ રાઉન્ડનું સીટ એલોટમેન્ટ જાહેર કરવામા આવ્યુ છે. જેમાં મેડિકલમાં 3850 બેઠકોમાથી ઓલ ઈન્ડિયા ક્વોટાની બેઠકો બાદ કરતા બાકીની બેઠકો પર અને ડેન્ટલની 1155 બેઠકોમાથી ઓલ ઈન્ડિયા ક્વોટાની બેઠકો બાદ કરતા બાકીની બેઠકો પર સીટ એલોટમેન્ટ કરવામા આવ્યુ છે. પ્રથમ રાઉન્ડની સીટ એલોટમેન્ટ એક પણ બેઠક ખાલી રહી નથી.સરકારી કોલેજોની તમામ બેઠકો ઉપરાંત ખાનગી કોલેજોની જનરલ ક્વોટાની અને મેનેજમેન્ટ ક્વોટાની તથા એનઆરઆઈ ક્વોટાની બેઠકો પર પ્રવેશ ફાળવાયો છે.